Domstolens dom (Første Afdeling) af 9. marts 2023 – Casino, Guichard-Perrachon og Achats Marchandises Casino SAS (AMC) mod Europa-Kommissionen og Rådet for den Europæiske Union
(Sag C-690/20 P) 1
(Appel – konkurrence – karteller – Europa-Kommissionens afgørelse om iværksættelse af en kontrolundersøgelse – retsmidler til prøvelse af kontrolundersøgelsens forløb – artikel 47 i Den Europæiske Unions charter om grundlæggende rettigheder – adgang til effektive retsmidler – forordning (EF) nr. 1/2003 – artikel 19 – forordning (EF) nr. 773/2004 – artikel 3 – registrering af de interview, som Kommissionens foretager i forbindelse med sine undersøgelser – starttidspunktet for Kommissionens undersøgelse)
Processprog: fransk
Parter
Appellanter: Casino, Guichard-Perrachon og Achats Marchandises Casino SAS (AMC) (ved avocats G. Aubron, Y. Boubacir, O. de Juvigny, I. Simic og A. Sunderland)
De andre parter i appelsagen: Europa-Kommissionen (P. Berghe, A. Cleenewerck de Crayencour, A. Dawes og I.V. Rogalski, som befuldmægtigede) og Rådet for den Europæiske Union (ved A.-L. Meyer og M.O. Segnana, som befuldmægtigede)
Konklusion
Punkt 2 i domskonklusionen i Den Europæiske Unions Rets dom af 5. oktober 2020, Casino, Guichard-Perrachon og AMC mod Kommissionen (T-249/17, EU:T:2020:458), ophæves.
Punkt 3 i domskonklusionen i Den Europæiske Unions Rets dom af 5. oktober 2020, Casino, Guichard-Perrachon og AMC mod Kommissionen (T-249/17, EU:T:2020:458), ophæves for så vidt angår afgørelsen om sagsomkostningerne.
Kommissionens afgørelse C(2017) 1054 final af 9. februar 2017 om at pålægge Casino og alle de selskaber, der direkte eller indirekte kontrolleres heraf, at underkaste sig en kontrolundersøgelse i medfør af artikel 20, stk. 1 og 4, i Rådets forordning (EF) nr. 1/2003 (sag AT.40466 – Tute 1) annulleres.
Europa-Kommissionen bærer sine egne omkostninger og betaler de omkostninger, som Casino, Guichard-Perrachon SA og Achats Marchandises Casino SAS (AMC) har afholdt såvel i forbindelse med sagen i første instans som i forbindelse med appelsagen.
Rådet for Den Europæiske Union bærer sine egne omkostninger såvel i forbindelse med sagen i første instans som i forbindelse med appelsagen.
____________
1     EUT C 62 af 22.2.2021.